— 188 — 



fæller. Imidlertid havde disse 25 Aar sikkert deres store Betydning 

 for Rostrups fremtidige videnskabelige Virksomhed, idet hans Bo- 

 sættelse paa Landet gav ham Lejlighed til yderligere at udvikle 

 den Fortrolighed med Naturen, som han allerede i betydelig Grad 

 var i Besiddelse af. 



Og at hans videnskabelige Virksomhed og Produktionsevne ikke 

 tog af paa dette afsides liggende Sted, var tydeligt nok. Først nu 

 begyndte hans litterære Produktion, og den fortsattes med stigende . 

 Intensitet i Aarenes Løb. Hans to første Arbejder, Beskrivelsen af 

 „Gallemosen" paa Lolland, som blev forelagt i Naturhistorisk For- 

 ening i November 1858 og udkom i 1859, og det om Vegetationen 

 i den udtørrede Lersø, som udkom i 1860, hvilede dog paa tidligere 

 Undersøgelser. Det første vakte betydelig Opsigt ved det interes- 

 sante og vigtige Fund af Hornnødden i et Par lollandske Tørve- 

 moser. Det andet vidner om hans udmærkede Evner som Frilufts- 

 botaniker og havde en særlig Interesse, fordi der her var benyttet 

 en sjelden Lejlighed til at studere Planters Indvandring paa ny Jord. 



I 1860 udkom den første Udgave af hans Vejledning i den 

 danske Flora. Denne Bog, som har naaet en efter danske Forhold 

 ganske ualmindelig Udbredelse, idet den er udkommen i ikke mindre 

 end 10 Oplag, gjorde snart Rostrups Navn kendt og skattet over 

 hele Landet, og den har sikkert vundet Botaniken mange Venner 

 og Dyrkere. Paa Grund af dens mindre Omfang og deraf følgende 

 Prisbillighed kunde den blive langt mere udbredt end Langes store 

 Haandbog, som man ellers var henvist til; men den store Lykke, 

 den gjorde, skyldtes dog ikke alene denne Omstændighed, men 

 ogsaa, og ikke mindre, dens udmærkede indre Egenskaber, dens 

 anskuelige Beskrivelser, der paa samme Tid vidnede om Forfatterens 

 Fortrolighed med Planterne og om hans Evne til klart at fremhæve 

 de karakteristiske Forskelligheder. Sikkert er det, at Bogen har 

 været til stor Nytte, ikke alene for Dilettanter, men ogsaa for 

 Botanikere af Fag. 



I de første Aar af Opholdet i Skaarup lagde Undervisningen 

 vel nok stærkt Beslag paa Rostrups Tid, men Fritiden benyttedes 

 til flittige Naturstudier. Sommerferierne tilbragtes paa Lolland, 

 hvis Flora og Vegetation han behandlede i et Arbejde, Lollands 

 Vegetationsforhold, 1864, en af de første af de desværre ret faa- 

 tallige danske Lokalfloraer. Allerede i 1860 kom han ind paa Studiet 

 af Svampene, men først i 1866 publiceredes hans første mykologiske 

 Arbejde, Dyrkningsforsøg med Sklerotier, i 1ste Bind af Botanisk 



